Document ID: 31994R0232

NEUVOSTON ASETUS (EY) N:o 232/94,
annettu 24 päivänä tammikuuta 1994,
tukijärjestelmästä tiettyjen peltokasvien (öljysiemenet) viljelijöille annetun asetuksen (ETY) N:o 1765/92 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
tullitariffeja ja kauppaa koskevan yleissopimuksen (GATT) yhteydessä yhteisö on tehnyt tiettyjä öljysiemeniä koskevan sopimuksen Amerikan yhdysvaltojen kanssa; sopimuksen perustalta on laadittu öljysiemeniä koskeva muistio, joka on hyväksytty päätöksellä 93/355/ETY(3); mainitun sopimusmuistion määräysten täytäntöön panemiseksi on tarpeen muuttaa asetusta (ETY) N:o 1765/92(4); sopimusmuistiossa sovitut viljelyalat olisi jaettava jäsenvaltioiden kesken kansallisina viitepinta-aloina historiallisten tietojen ja yhteisen maatalouspolitiikan uudistuksen rajoissa tapahtuneen kehityksen mukaisesti, ja
asetus (ETY) N:o 1765/92 saattaisi johtaa soijapapujen, rapsin-, rypsin- ja auringonkukansiementen kylvöjen lisääntymiseen ja näin ollen olisi tarkistettava järjestelmää, jonka rajoissa tuottajia mainitun asetuksen perusteella tuetaan erityisin öljysiemenviljelylle suoritettavin maksuin; näiden kasvien viljelylle olisi vahvistettava taatut enimmäispinta-alat; jos näiden kasvien kylvöalat kasvavat yli taattujen enimmäispinta-alojen, tasausmaksuja olisi alennettava; tasausmaksujen alentaminen olisi otaksuttavasti omiaan jarruttamaan taattuja enimmäispinta-aloja suurempien pinta-alojen kylvöä; syötäviksi tarkoitettujen auringonkukansiementen tuotanto olisi jätettävä kyseisen tukijärjestelmän ulkopuolelle vuonna 1994 korjattavaa satoa varten tehdyistä kylvöistä alkaen,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1765/92 seuraavasti:
1 Lisätään 5 artiklan 1 kohtaan e, f, g ja h alakohta seuraavasti:
"e) markkinointivuodesta 1994/1995 alkaen on öljysiemenviljelylle suoritettavia erityismaksuja varten vahvistettava taatut enimmäispinta-alat. Niiden on vastattava liitteessä IV esiintyviä pinta-aloja pienennettyinä kyseisenä markkinointivuonna sovellettavalla viljelykiertoon perustuvalla kesannointiosuudella, tai jos osuus on alle 10 prosentin, pienennettyinä 10 prosentilla. Jos 2 artiklan 6 kohdan ensimmäisen luetelmakohdan soveltamisen jälkeen kyseiset taatut enimmäispinta-alat ylittyvät, komissio alentaa tuen lopullisia alueellisia viitemääriä öljysiementen osalta f ja g alakohdan mukaisesti;
f) jos jollekin vuodelle jo tasausmaksuihin oikeuttavaksi vahvistettu öljysiemenviljelyala ylittää asianomaisen taatun enimmäispinta-alan, komissio alentaa tuen vastaavia lopullisia alueellisia viitemääriä saman vuoden osalta yhdellä prosentilla jokaista prosenttiyksikköä kohti, jolla taattu enimmäispinta-ala ylitetään. Jos markkinointivuodesta 1994/1995 alkaen taattu enimmäispinta-ala ylitetään tietyn prosenteissa ilmaistun kynnyksen ylittävästi, sovelletaan erityissääntöjä. Prosentteina ilmaistuun kynnykseen asti on tuen lopullisia alueellisia viitemääriä alennettava yhdenmukaisesti kaikissa jäsenvaltioissa. Prosenteissa ilmaistun kynnyksen ylittävältä osin on sellaisissa jäsenvaltioissa, joissa liitteessä V ilmoitetut kansalliset viitepinta-alat ylitetään vielä e alakohdassa ilmoitetun osuuden vähentämisen jälkeen, sovellettava asianmukaisia lisäalennuksia. Komissio vahvistaa sovellettavien alennusten laajuuden ja jakauman neuvoston asetuksen N:o 136/66/ETY 38 artiklassa vahvistettua menettelyä noudattaen taaten erityisesti, että koko yhteisössä sovellettavien alennusten painotettu keskiarvo vastaa taatun enimmäispinta-alan ylitysprosenttia;
g) edellä f alakohdassa tarkoitettu prosentteina ilmaistu kynnys vahvistetaan nollaksi prosentiksi. Komissio antaa tämän säännöksen soveltamisesta kertomuksen Euroopan parlamentille sekä neuvostolle 31 päivään joulukuuta 1996 mennessä; kyseisen kertomuksen liitteenä on tarvittaessa asianmukainen ehdotus;
h) jos tasausmaksua alennetaan f ja g alakohdan mukaisesti, komissio alentaa myös tuen vastaavia lopullisia alueellisia viitemääriä seuraavan markkinointivuoden osalta samalla prosentilla, ellei sitten taattua enimmäispinta-alaa ylitetä tuona vuonna, missä tapauksessa komissio voi päättää, ettei kyseistä alennusta sovelleta."
2 Lisätään 5 artiklaan 4 ja 5 kohta seuraavasti:
"4 Syötäviksi tarkoitettujen auringonkukansiementen (confectionery sunflower seed) tuottajat on 30 päivän kesäkuuta 1994 jälkeen korjattavia satoja varten tehtyjen kylvöjen osalta jätettävä tämän artiklan perusteella myönnettävän tuen ulkopuolelle.
5 Komissio laatii 31 päivään joulukuuta 1996 mennessä kertomuksen tilanteen kehityksestä kesantomailla viljeltävien öljysiementen sivutuotteiden osalta sekä kyseisten sivutuotteiden käytöstä muihin tarkoituksiin kuin eläinravinnoksi. Kyseiseen kertomukseen sisältyy myös öljysiementen ihmis- ja eläinravinnoksi sekä muuhun tarkoitukseen kuin ravinnoksi erottelemisen valvonnasta saatuja kokemuksia koskeva selonteko. Sen liitteenä on tarvittaessa asianmukainen ehdotus."
3 Lisätään 12 artiklan ensimmäiseen kohtaan luetelmakohta seuraavasti:
"- päätöksellä 93/355/ETY(*) hyväksytyn sopimusmuistion noudattamista koskevia ja erityisesti kesantomailla toteutettavaa öljykasvien viljelyä koskevia säännöksiä noudattaen.
(*) EYVL N:o L 147, 18.6.1993, s. 25"
4 Lisätään liitteet seuraavasti:
"LIITE IV
TAULUKON PAIKKA
LIITE V
TAULUKON PAIKKA
"
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä tammikuuta 1994.

Labels: 17
19
6